रास्ते मे जुम्बा ने बुद्धिपलट को अपना परिचय देते हुए उसके अतीत के बारे मे जाना.....जुम्बा को लगा की बुद्धिपलट के दम पर वो एक झटके मे स्टील नामक अपनी सबसे बड़ी समस्या से पार पा सकता है. अपने अड्डे पर ले जाने के बाद जुम्बा ने बुद्धिपलट को अपनी योजना समझाई. योजना के तहत बुद्धिपलट को स्टील के दिमाग को अपने कब्जे मे लेना था. बुद्धिपलट शहर मे अपराध करना शुरू करता है और जल्द ही स्टील उस तक पहुँचता है. योजना अनुसार बुद्धिपलट अपनी मानसिक तरंगे स्टील पर छोड़ता है.....पर उसके दिमाग पर काबू नहीं कर पाता. उसे महसूस होता है की स्टील के शरीर मे लगे "जैमर" डिवाइस से निकल रही तरंगो की वजह से उसकी मानसिक तरंगे स्टील के दिमाग तक पूरी तरह नहीं जा रही. पर बुद्धिपलट की मानसिक तरंगो की वजह से स्टील के दिमाग मे असहनीय दर्द हो रहा था. फिर भी स्टील बुद्धिपलट को जकड लेता है.....स्थिति पर नज़र रख रहा जुम्बा मौका देख कर पुलिस इन्फोर्समेंट आने से पहले बुद्धिपलट को स्टील से छुड़वा कर फरार हो जाता है.